অনেকের ধারণা, সানগ্লাস কেবল গরমের সময় পরতে হয়। কিন্তু গবেষণা বলছে উল্টো কথা। শীতকালে সানগ্লাসের ব্যবহার চোখকে ক্ষতির হাত থেকে রক্ষা করে দ্বিগুণ। যেমন : অতি উজ্জ্বলতা থেকে শীতকালে ঝলমল করে চারদিক। প্রয়োজনের তুলনায় অনেক বেশি আলোর বিকিরণ ও প্রতিফলন ঘটে। আর আলোর এই অতিরিক্ত প্রতিফলন চোখের স্থায়ী ক্ষতি বয়ে আনতে পারে। গবেষণায় দেখা গেছে, এই ক্ষতি থেকে বাঁচাতে পারে সানগ্লাস। ইউভি রশ্মি থেকে রক্ষা আলট্রাভায়োলেট বা অতি বেগুনি রশ্মির বিকিরণ চোখের জন্য ভীষণ ক্ষতিকর। শীতকালেও এই ইউভি রশ্মির বিকিরণ থেমে থাকে না। মানসম্মত সানগ্লাস ইউভিএ, ইউভিবি আর ইউভিসি রশ্মি থেকে চোখের কর্নিয়াকে সুরক্ষা দেয়। চোখের আশপাশের সংবেদনশীল ত্বককে কালো ও দাগপূর্ণ হওয়া থেকেও বাঁচায়। বাতাস থেকে রক্ষা শীতকালেও জোরে বাতাস বইতে পারে। সঙ্গে বেড়ে যায় ধুলাবালি। এগুলো কর্নিয়ার ক্ষতি করতে পারে। ফলে সানগ্লাসই হতে পারে উপযুক্ত সমাধান। গাড়ি চালাতে সহায়ক শীতের 'নরম' রোদ চালকদের জন্য দুর্ঘটনার কারণ হতে পারে। সূর্যের কম আলো অনেক সময় চালকের দৃষ্টিবিভ্রম ঘটায়। ফলে আশঙ্কা বাড়ে দুর্ঘটনার। এই সমস্যার সবচেয়ে ভালো সমাধান ভালো একটি সানগ্লাস।